യൂറോപ്പ ലീഗില് ഗോളുമായി മെസ്യുട്ട് ഓസില് മൂന്നു വര്ഷങ്ങള്ക്ക് ശേഷം യൂറോപ്പില് ഗോള് കണ്ടത്തി ജര്മ്മന് താരം മെസ്യുട്ട് ഓസില്. ജര്മ്മന് ക്ലബ് ഫ്രാങ്ക്ഫര്ട്ടിനു എതിരെ ജര്മ്മനിയില് ആണ് തന്റെ ക്ലബ് ഫെനര്ബാചെക്ക് ആയി ഓസില് ഗോള് നേടിയത്. പത്താം മിനിറ്റില് പതിവില് നിന്നു വിഭിന്നമായി വലന് കാലന് ഷോട്ടിലൂടെയാണ് ഓസില് ഗോള് കണ്ടത്തിയത്. ഓസിലിന്റെ ഗോളില് മുന്നിലെത്തിയെങ്കിലും മത്സരത്തില് ജയിക്കാന് തുര്ക്കി ക്ലബിന് ആയില്ല. 41 മത്തെ മിനിറ്റില് ഫിലിപ് കോസ്റ്റിച്ചിന്റെ പാസില് നിന്നു ഗോള് കണ്ടത്തിയ സാം ലാമേഴ്സ് ആണ് ജര്മ്മന് ക്ലബിന് സമനില ഗോള് സമ്മാനിച്ചത്. നിരവധി അവസരങ്ങള് തുറന്ന തുര്ക്കി ക്ലബ് 92 മത്തെ മിനിറ്റില് ലഭിച്ച പെനാല്ട്ടി പാഴാക്കി. ഓസിലിന് പകരക്കാരനായി ഇറങ്ങിയ ദിമിത്രോവ് പെല്കാസിന്റെ പെനാല്ട്ടി ഫ്രാങ്ക്ഫര്ട്ട് ഗോള് കീപ്പര് കെവിന് ട്രാപ്പ് രക്ഷിക്കുക ആയിരുന്നു. അതേസമയം ഗ്രൂപ്പ് ഡിയിലെ രണ്ടാം മത്സരത്തില് ഗ്രീക്ക് വമ്ബന്മാരായ ഒളിമ്ബിയാകോസ് 21 നു റോയലിനെ തോല്പ്പിച്ചു.